แนวโน้มของไลฟ์สไตล์
จะเห็นได้ว่า Urbanization (ความเป็นเมือง) เป็นแนวโน้มใหญ่ของคนทั่วโลก จากการที่ไลฟ์สไตล์ของการอยู่ในเมืองทำให้ชีวิตมีสีสันมากขึ้น ไม่ว่าคนชาติไหนๆ ก็ตาม เราจะเห็นคนอเมริกันหลายคนอยากมาหางานทำในนิวยอร์ก
27 ก.พ. 2556

จะเห็นได้ว่า Urbanization (ความเป็นเมือง) เป็นแนวโน้มใหญ่ของคนทั่วโลก จากการที่ไลฟ์สไตล์ของการอยู่ในเมืองทำให้ชีวิตมีสีสันมากขึ้น ไม่ว่าคนชาติไหนๆ ก็ตาม เราจะเห็นคนอเมริกันหลายคนอยากมาหางานทำในนิวยอร์ก
คนจีนอยากจะเข้ามาอยู่ในเมืองใหญ่ๆ เช่น ปักกิ่ง เซี่ยงไฮ้ คนไทยก็อยากเข้ามาทำงานในกรุงเทพฯ ซึ่งมีรายได้สูงกว่าทำงานในท้องถิ่นของตนเอง รายได้ก็สูงกว่า แต่ก็ตามมาด้วยค่าครองชีพที่สูงกว่า ทำให้คุณภาพของชีวิตของคนต่างจังหวัดไร้ทักษะ ที่เข้ามาทำงานในกรุงเทพฯ จึงมีคุณภาพชีวิตที่ต่ำ 
นโยบายแรงงานขั้นต่ำ 300 บาทต่อวัน และความเจริญของจังหวัดหัวเมืองใหญ่ๆ จึงทำให้แรงงานดังกล่าวแทนที่จะมุ่งหน้าเข้ามาหางานทำในกรุงเทพฯ ก็มุ่งไปทำงานในหัวเมืองใหญ่ดังกล่าวแทน เราจะเห็นคนอีสานไปทำงานที่พัทยา ภูเก็ต 
นอกจากนั้น เราก็ยังเห็นแรงงานต่างชาติเข้ามาหางานทำในประเทศไทยมากมาย บางโรงงาน อุตสาหกรรม โดยเฉพาะโรงงานอาหารทะเล มีติดป้ายข้อปฏิบัติตนในโรงงานเป็นภาษาพม่าควบคู่กับภาษาไทยอยู่หลายโรงงานทีเดียวที่ผมไปเยี่ยมชม อัตราการว่างงานของไทยถือว่าต่ำมาก คือ น้อยกว่า 1% เป็นอัตราต่ำสุดใน Asean และจัดเป็นประเทศที่มีอัตราการว่างงานต่ำมากเมื่อเทียบกับทั่วโลก 
ปลายปี 2558 เราจะเริ่มใช้ AEC แล้ว หลังจากเลื่อนจากที่จะเปิดต้นปี 2558 ช้าลงเกือบปี เมื่อถึงเวลานั้นเราจะเห็นประชากร Asean ใน 8 กลุ่มวิชาชีพ ซึ่งประกอบไปด้วย แพทย์ พยาบาล วิศวกร สถาปนิก นักบัญชี ช่างสำรวจ ทันตแพทย์ และงานท่องเที่ยว สามารถย้ายเข้ามาทำงานในกลุ่ม Asean ด้วยกันอย่างเสรี 
แต่คาดว่าในแต่ละประเทศในกลุ่ม Asean คงมีมาตรการสกัดกั้นทางอ้อม อย่างเช่นต้องสอบข้อเขียนเพื่อขอใบอนุญาตทำงานวิชาชีพดังกล่าว ยิ่งถ้าใช้ข้อสอบเป็นภาษาของชาติตนเอง ก็จะทำให้คน Asean ชาติอื่นๆ จะเข้ามาทำงานได้ยากขึ้น
เราลองมาดูประเทศไทยของเรา ความเจริญได้แผ่กระจายไปตามหัวเมืองใหญ่ๆ เช่น จ.เชียงใหม่ อุดรธานี ขอนแก่น นครราชสีมา ชลบุรี ระยอง ภูเก็ต หาดใหญ่ หัวหิน เป็นต้น ยิ่งมีโครงการรถไฟความเร็วสูงจากจีน ซึ่งจะผ่านลงมาผ่านไทยไปจบที่สิงคโปร์ จะทำให้ จ.เชียงราย หนองคาย เป็นจังหวัดที่น่าสนใจ รวมทั้ง จ.กาญจนบุรี จะเป็นเมืองสำคัญหลังจากพม่าเปิดประเทศ
มีการซื้อเก็งกำไรในที่ดินจังหวัดดังกล่าวมากมาย ราคาเพิ่มขึ้นหลายเท่าตัว โดยเฉพาะ จ.เชียงใหม่ ดูเหมือนจะมีฟองสบู่นิดๆ แล้ว ที่ดินโดยเฉพาะในเมืองเริ่มแพงขึ้นอย่างมาก จากการที่บริษัทพัฒนาอสังหาริมทรัพย์ใหญ่ๆ ในกรุงเทพฯ ได้เข้าไปกว้านซื้อที่ดินในเมืองมาทำคอนโดเพื่อสนองตอบ Urban Lifestyle ของคน ปัจจุบันรถไฟฟ้ามีให้บริการแต่ในกรุงเทพฯ
อนาคตเราจะเห็นรถไฟฟ้าเปิดบริการในภูเก็ต พัทยา เชียงใหม่ และหัวเมืองใหญ่อื่นๆ เราเห็น Convenience Store Department Store Category Killer Store Modern Store Department Store Convenience Store บริษัทที่ทำธุรกิจสื่อสารแบบไร้สาย ธุรกิจเจ้าของ Content ทั้งข่าวและบันเทิง ธุรกิจทีวี ธุรกิจอสังหาริมทรัพย์ ธุรกิจรถไฟฟ้า ทั้งบนดินและใต้ดิน ธุรกิจรับเหมาก่อสร้าง เป็นต้น
แต่หุ้นกลุ่มเหล่านี้ก็ขึ้นมาระดับหนึ่งแล้ว มีโอกาสจะปรับตัวลงตามตลาดหลักทรัพย์ ที่ผมคาดว่าจะปรับตัวลงในเดือน มี.ค.นี้ หลังจากบริษัทต่างๆ ประกาศผลประกอบการหมดแล้ว ถึงเวลานั้นก็ค่อยๆ เลือกดูหุ้นที่มีผลประกอบการดี แต่สัดส่วนราคาต่อกำไร (พี/อี) ยังต่ำ มีการเติบโตของธุรกิจสูง โดยเลือกหุ้นที่มีอัตราเติบโต พี/อี ต่ำ ยิ่งต่ำกว่า 1 มากเท่าไรยิ่งดี